NGC 4618

NGC 4618 alebo Arp 23 je trpasličia galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787. Formálne je zaradená ako galaxia typu Sm, čo znamená, že iba matne pripomína štruktúru špirálových galaxií.

Táto galaxia je niekedy označovaná ako Magellanova špirálová galaxia kvôli jej podobnosti Magellanovým mrakom. Jej zdanlivá hviezdna veľkosť je 10,6.

Na rozdiel od väčšiny špirálových galaxií má iba jedno špirálové rameno. Halton Arp ju zaradil do svojho katalógu podivných galaxií ako jeden z troch príkladov blízkych galaxií s jedným špirálovým ramenom. Aj keď je označená ako pekuliárna, bolo nájdených mnoho podobných galaxií. Predpokladá sa, že asymetrický tvar tejto galaxie môže byť výsledkom gravitačnej interakcie s NGC 4625. Takáto asymetrická štruktúra sa bežne pozoruje u mnohých interagujúcich galaxií. Z pozorovaní neutrálneho vodíku ale vyplýva, že iba časť neutrálneho plynu mimo optického disku NGC 4618 je ovplyvnená gravitačnou interakciou. To by mohlo naznačovať, že jej tvar je výsledkom vnútorných procesov v galaxii samotnej.


 Supernova 
V roku 1985 v NGC 4618 vybuchla supernova SN 1985F.

 Pozri aj 
 Zoznam NGC objektov

 Referencie 

Kategória:Súhvezdie Poľovné psy
4618
023
Kategória:Pekuliárne galaxie
Kategória:Astronomické objekty objavené v roku 1787